херметични при налягане, равно на два пъти работното налягане и затворени изходящи отвори.
 4.2.4. Устройството за понижаване на налягането трябва да е конструирано така, че предпазителят му да се отваря при температура 110 ± 10 °C.
 4.2.5. Предпазният клапан от клас 0 трябва да е конструиран така, че да може да работи при температури между – 40 °C и + 85 °C.
 4.3. Предпазният клапан и устройството за понижаване на налягането трябва да издържат изпитванията, предвидени за класа на компонента, определен според алгоритъма от фигура 1-1 в точка 3 от настоящото правило.
 5. ОГРАНИЧИТЕЛ НА ДЕБИТА
 5.1. Материалите на ограничителя на дебита, които при функционирането му са в контакт със СПГ, трябва да са съвместими с изпитвателния сгъстен природен газ. За да се провери съвместимостта, трябва да се използва процедурата, описана в приложение 5Г.
 5.2. Функционални изисквания
 5.1.2. Ограничителят на дебита, когато не е вграден в резервоара, трябва да е конструиран така, че да издържа на налягане, равно на 1,5 пъти работното налягане (в МРа).
 5.2.2. Ограничителят на дебита трябва да е конструиран така, че да е херметичен при налягане, равно на 1,5 пъти работното налягане (в МРа).
 5.3.2. Ограничителят на дебита трябва да е конструиран така, че да може да работи при температурите, посочени в приложение 5О.
 5.3. Ограничителят на дебита трябва да се монтира вътре в съда.
 5.4. Ограничителят на дебита трябва да има обходна връзка за изравняване на наляганията.
 5.5. Ограничителят на дебита трябва да се изключва, когато разликата между наляганията на входа и изхода достигне 650 kPa.
 5.6. Когато ограничителят на дебита е в затворено положение, дебитът през обходната връзка не трябва да надвишава 0,05 нормални m3/min при разлика в наляганията от 10 000 kPa.
 5.7. Устройството трябва да издържа изпитванията, предвидени за класа на компонента, определен според алгоритъма от фигура 1-1 в точка 3 от настоящото правило, освен по отношение на свръхналягането, външните пропуски, устойчивостта на суха топлина и озоновото стареене.
 6. РЪЧЕН КЛАПАН
 6.1. Ръчният клапан от клас 0 трябва да е конструиран така, че да издържа на налягане, равно на 1,5 пъти работното налягане.
 6.2. Ръчният клапан от клас 0 трябва да е конструиран така, че да може да работи при температури между – 40 °C и + 85 °C.
 6.3. Изисквания по отношение на ръчния клапан
 Един образец трябва да бъде подложен на изпитване за умора при циклично изменение на налягането с честота, непревишаваща 4 цикъла в минута както следва: при 20 °С, с изменение на налягането между 2 МРа и 26 МРа в продължение на 2 000 цикъла.
 7. УСТРОЙСТВО ЗА ПОНИЖАВАНЕ НА НАЛЯГАНЕТО (ЗАДЕЙСТВАЩО СЕ В ЗАВИСИМОСТ ОТ НАЛЯГАНЕТО)
 7.1. Материалите, от които е изработено УПН (задействащо се в зависимост от налягането) и които са в контакт със СПГ при работата му, трябва да са съвместими с използвания при изпитването СПГ. За да се провери съвместимостта, трябва да се използва процедурата, описана в приложение 5Г.
 7.2. Функционални изисквания
 7.2.1. УПН (задействащо се в зависимост от налягането) от клас 0 трябва да е така проектирано, че да работи при температурите, посочени